Die Simpsons

Die Simpsons (originoi: The Simpsons) is a sear bekonnte omerikonische Fernsehserie.
Or Morknzeichn fo dera Serie is dos de Figurn a gaibe Hautforb hom.

 Hondlung 

De Sendung draht si um de Famij Simpson aus da fiktivn amerikonischn Stod Springfield.

 Homer (zwischn 36 und 42 Joahr) is da Voda, der owa ned recht gscheid is, obwoi er im Atomgrafddwerk ois Sichaheitsobainschpektor oarbat.
 Marge is de Muada, de de gonze Zeit hinta ihra Famij hintaher putzn und aufpassn muaß doss da Homer koan Bleedsinn mocht.
 Bart is des oiteste Kind (10 Joahr), des aa bloß Bleedsinn im Schedl hot. Dafia konn da Bart owa nix, wei er ADHZ hot.
 Lisa (8 Joahr) is zwor no jung, owa gscheida ois wia de moasstn Awochsanan. Deshoib is sie aa de gscheidaste in da Sippn.
 Maggie (1 Joahr) is des Baby, des no ned redn konn und dauand an Diezl im Mei hot.

Bei de Simpsons werd hauptsächlich des oitägliche Lem in Amerika dorgstellt und auf die Schnippn gnomma.

 Ondare Leit de oiwei wiada moi auftaucha 

 Abraham Simpson „Abe“ oda oafoch Grampa (83 Joahr) is da Voda vom Homer und desweng aa da Opa vo de drei Kinda. Er is nimma da frischaste und wohnt im Oitasham. Am liabstn vazeid a Gschichtn vo friara oda ausm Kriag, owa meistns heat eam koana zua. 
 Patty und Selma san de zwoa Schwestan vo da Marge und kenan an Homer ned aussteh. Beide san stoake Raacher und wohnan gmans om in ana kloana Wohnung. De Selma woa unta onderm mim Sideshow Bob und an Troy McClure vaheirat.
 Mr Burns is da Chef vom Atomkroftwerk in dem da Homer oarbat. Er is uroid und da reichste Mo in Springfield. Er denkt oiwei nua ans Goid und is da bäse Kapitalist.
 Ned Flanders is da Nochbar vo de Simpsons. Er is sear christli und oiwei nett zu de Leit. Aa zum Homer is a oiwei nett obwoi eam er meist nur ausnutzt und sonst bläd auredt.
 Krusty da Clown is a bekonnter Fernseehclown, de meist beloidgend und oangebildet is.

 D' Stod 

Da Matt hot an Nam "Springfield" deswegn gnumma wei des oana vo de heifigstn Oatsnam in de USA is. Außadem soi d'Stod a typisch amerikanische Gloastod zoagn. Hinweis zua an möglichn realen Standoat wean extra widasprüchlich gmocht, damid des übaoi in de USA sei ko.

 Erfoig 

Die Simpsons laffa scho seit 20 Joahr und a End is no ned in Sicht. Mittlawei hot de Sendung Kuitstatus in Amerika und in vui ondan Länder, aa Deitschlaund. In Amerika hot de Sendung aa an Eifluss auf de Kuitur gnomman. Homers berühmds "D'oh! (Neinn!)" is sogoa in Oxford English Dictionary aufgnumma wuan.

Die Simpsons hamd außadem no gwonna:

 26 × Annie Award (1992, 1993, 1994, 2 × 1995, 1996, 4 × 1997, 3 × 1998, 2 × 1999, 2 × 2000, 2001, 2003, 4 × 2004, 2007, 2 × 2008)
 26 × Emmy (1990, 1991, 6 × 1992, 1993, 1995, 2 × 1997, 3 × 1998, 2000, 2 × 2001, 2 × 2003, 2004, 2 × 2006, 2008, 2 × 2010 )
 6 × ASCAP Award (1995, 1996, 2001, 2002, 2003, 2004)
 4 × Genesis Award (1993, 1994, 1995, 1996)
 3 × EMA Award (1991, 1994, 2001)
 3 × WAC Winner (1997, 2 × 1998)
 3 × TP de Oro (2002, 2003, 2004)
 3 × BMI Film & TV Awards (1996, 1998, 2003)
 2 × TCA Award (1990, 2002)
 2 × British Comedy Award (2000, 2004)
 2 × WGA Award – TV (2004, 2010)
 1 × Saturn Award (1993)
 1 × E Pluribus Unum Award (1996)
 1 × Peabody Award (1997)
 1 × GLAAD Media Awards (1998)
 1 × Golden Reel Award (1998)
 1 × Golden Eagle Award (2000)
 1 × American Comedy Award (2001)
 1 × Internationaler Monitor Award (2002)
 1 × Blimp Award (2002)
 1 × Kids Choice Award (2002)
 1 × National Music Award (2002)

 Synchronisation 

Listn vo de Synchronsprechar:Liste der Originalsprecher und Synchronsprecher einzelner Folgen

S = Staffe

 Charakta Originalsprecha Synchronsprecha Zeitraum dt. Stimm Famij Simpson Homer Simpson Dan Castellaneta Norbert Gastell Fortlaffad Marge Simpson Julie Kavner Elisabeth Volkmann  Anke Engelke S01–Mittn S17  Mittn S17–Heit Bart Simpson Nancy Cartwright Sandra Schwittau Fortlaffad Lisa Simpson Yeardley Smith Sabine Bohlmann Fortlaffad Maggie Simpson Nancy Cartwright Sabine Bohlmann Fortlaffad Abraham „Grampa“ Simpson Dan Castellaneta Walter Reichelt  Ulrich Bernsdorff  Horst Raspe  Michael Rüth S01–S08  S09  S10–S15  S16–Heit Patty Bouvier Julie Kavner Gudrun Vaupel  Elisabeth Volkmann  Angelika Bender  S01  S02–Mitte S17  Mitte S17–Heute Selma Bouvier Julie Kavner Ursula Mellin  Elisabeth Volkmann  Angelika Bender S01  S02–Mittn S17  Mittn S17–Heit Famij Flanders Ned Flanders Harry Shearer Frank Röth  Ulrich Frank S01  S02–Heute Kernkroftweak Springfield Mr. Burns Harry Shearer Reinhard Brock  Kai Taschner S01-S24  S25-Heute

 Ausstrohlung 

In Amerika laffa die Simpsons wechentli om Sunndog-Obnd afm Senda FOX.

In Deitschlaund kema jedn Dog zwoa Foign, ob 18:10 af ProSieben.

In Östareich gibts am ORF oans jedn Wochadog zwoa Foign, um 17.55 und um 18.20.

In da Schweiz laffa de Simpsons ufm Kanal 3+

Außadem gibs an Fuim, dea wo im Juli 2007 in de Kinos kema is. Etzad issa af DVD und Blu-Ray aussakumma.

 Die Simpsons uf Boarisch 

2014 wuaden easchtmois mehrare Simpsons-Comics uf Boarisch iwasetzt und im Buach "Simpsons Mundart: Bd. 2: Die Simpsons auf Bayrisch" vaeffentlicht.

 Beleg 

 Im Netz 

 Offizielle Website von „The Simpsons“ und „The Simpsons Movie“ (englisch)
 umfangreichste deutschsprachige Seite
 Simpsons-Wiki


Kategorie:Sitcom
Kategorie:Fernsehserie (Vereinigte Staaten)
Kategorie:Zeichentrickserie
Kategorie:Comedy-Fernsehserie
Kategorie:Fernsehserie der 1990er Jahre
Kategorie:Fernsehserie der 2000er Jahre
Kategorie:Fernsehserie der 2010er Jahre
Kategorie:Fernsehserie der 2020er Jahre
Kategorie:Fiktive Welt
Kategorie:Fox Broadcasting Company